Super Mario Odyssey

Super Mario Odyssey on Nintendon kehittämä tasohyppelypeli. Peli on julkaistu 27. lokakuuta 2017 Nintendo Switch -konsolille ja se kuuluu Super Mario -pelisarjaan.

Peli julkistettiin Nintendon 13. tammikuuta 2017 pidetyssä tiedotustilaisuudessa, jossa esiteltiin Nintendo Switch -konsolia ja sille julkaistavia pelejä. Pelin demo julkaistiin E3-messuilla kesäkuussa 2017.

 Pelaaminen 
Osa pelin ympäristöistä on saanut vaikutteita oikeasta maailmasta, esimerkiksi pelissä esiintyvä "New Donk City" viittaa New York Cityyn. Pelissä on Super Mario 64:n ja Super Mario Sunshinen tyyliin avoin maailma, jossa voi liikkua vapaasti ilman aikarajoitusta. Marion hattu vaikuttaisi olevan Super Mario Odysseyssä aiemmista Mario-peleistä poiketen elävä Cappy-nimisen hahmon taikavoimasta ja sillä on aiempia pelejä suurempi rooli. Mario voi käyttää hattua aseena heittämällä sen bumerangin tapaan vihollisia kohti. Joillain vihollisilla, mukaan lukien Bowserilla on hattu ja viholliset käyttävät hattuja bumerangiaseena. Marion tehtävänä on useimpien Mario-pelien tapaan pelastaa prinsessa Peach Bowserin kynsistä Bowserin yrittäessä pakottaa Peachin kanssaan naimisiin.

Pelissä Mario seikkailee hattunsa kanssa erilaisissa paikoissa kerätäkseen puolikuun näköisiä Power Moon-nimisiä kappaleita, joita kerättyään tarpeeksi hän voi matkustaa seuraavaan paikkaan. Jokaisessa tasossa on yksi isompi pomovastus, (ja joskus joitakin pienempiä) jonka voitettuaan pelaaja palkitaan yleensä Multi Moonilla (joka sisältää kolme kuuta). Power Moon -kappaleet voivat myös löytyä erilaisista paikoista tai suorittamalla pienen pulman.

Pelin tasoissa voi löytää salaisia paikkoja, joita ovat esimerkiksi 8-bittinen alue, jossa Mario tutkii paikkaa 8-bittisellä muodollaan. Pelissä Mario voi ostaa erilaisia asusteita, joko muiden hahmojen vaatteita tai pelissä pelattavan tason teemaisen asun. Lisäksi pelissä voi suorittaa pieniä tehtäviä, joiden suoritettuaan pelaaja palkitaan yhdellä Power Moon kappaleella.

 Juoni 
Peli alkaa Prinsessa Peachin kotilinnan alueella, jossa Bowser on ilmalaivan kanssa. Mario ja Bowser kamppailevat jonkun aikaa, kunnes Bowser lyö hänet hatullansa Maahan ja poistuu paikalta.

Mario herää tuntemattomasta paikasta ja tapaa pienen haamuolennon, joka kertoo Mariolle että Bowser kidnappasi naispuolisen haamuolennon. Olento siirtyy Marion hattuun ja hänen hatustaan tulee elävä ja hän saa nimekseen Cappy. Kaksikko yhdistää voimansa pysäyttäkseen Bowserin ja pelastaakseen Peachin ja Cappyn ystävän.

Pelin paikkoja, jossa Mario seikkailee hattunsa kanssa, kutsutaan "kuningaskunniksi" (Kingdom). Pelissä on yhteensä 17 kuningaskuntaa:

Cap Kingom, ensimmäinen paikka, josta peli alkaa. Täällä Mario tapaa hattunsa Cappyn ensimmäistä kertaa. Tämä on myös koti monille muille hatuille. Täällä tapahtuu myös ensimmäinen kohtaaminen Bowserin puolella olevien vihollisten, Brooodalien kanssa. Heitä on neljä ja yksi heistä tappelee Marioa vastaan.

Cascade Kingdom on pelin seuraava paikka. Täällä Mario saa ensimmäisen kuunsa. Tässä maassa on esihistoriaallinen teema, ja tässä maassa on esimerkiksi dinosaurus. Täällä Mario saa myös Odysseyn, aluksensa, jolla hän matkustaa tästä lähtien.

Sand Kingdom tulee seuraavaksi. Tämä paikka on kylmä aavikko, joka on yksi pelin isoimmista paikoista. Tämä paikka sisältää sekä Broodal-taistelun, että muun taistelun. Aavikosta tulee kuuma sen jälkeen, kun sieltä pääsee lähtemään pois. Tämän paikan jälkeen saa valita, meneekö Lake Kingdomiin vai Wooded Kingdomiin.

Lake Kingdom on pelin neljäs tai viides paikka, riippuen pelaajan valinnasta. Vesi on tämän paikan teema, ja sitä siellä onkin todella paljon. Täällä tapellaan myös yhtä Broodalia vastaan.

Wooded Kingdom on metsäteemainen paikka. Täällä tapellaan sekä Broodalia, että toista olentoa vastaan.

Wooded Kingdomin ja Lake Kingdomin jälkeen pelaaja törmää Bowseriin ensimmäistä kertaa. Bowser pysäyttää Marion Cloud Kingdomiin, jossa taistelu tapahtuu. Cloud Kingdom on pieni paikka, jossa ei tarvitse kerätä kuita päästäkseen pois. Cloud Kingdomin jälkeen Marion Odyssey-alus rikkoutuu.

Mario ja rikkoutunut alus putoavat Lost Kingdomiin, pelin seitsemänteen paikkaan. Tämä paikka on myrkkynestemeren ympäröimä. Marion pitää kerätä tietty määrä kuita korjatakseen aluksen.

Metro Kingdom on saanut paljon vaikutteita New Your Citystä. Pelaajan päästyä New Donk Cityyn, paikan keskuksiin, sataa vettä kaatamalla. Pelaajan pitää taistella pitkää robottimatioa vastaan. Taistelun voittamisen jälkeen tulee päivä. Metro Kingdomin jälkeen voi taas valita, meneekö Snow Kingdomiin vai Seaside Kingdomiin.

Snow Kingdom, pelin yhdeksäs tai kymmenes paikka , on nimensä mukaisesti täynnä lunta ja jäätä. Tässä maassa pitää taistella Broodalia vastaan sekä voittaa kilpailu.

Seaside Kingdom sijaitsee meren rannalla. Täällä pitää taistella isoa mustekalaa vastaan.

Luncheon Kingdom on teemoitettu ruuanlaittoteemaiseksi. Myös siellä taistellaan sekä Broodalia, että toista vihollista vastaan.

Marion alus menee taas rikki ja hän päätyy Ruined Kingdomiin. Tämä on hyvin pieni paikka, jossa päätarkoitus on vain taistella isoa lohikäärmettä vastaan. Sen voitettuaan pelaaja pääsee lähtemään pois.

Bowser's Kingomissa on lukuisia vihollisia, jota vastaan taistella. Tämä paikka sijaitsee korkealla taivaalla. Lopputaistelussa Mario taistelee robottia vastaan, joka koostuu kaikista Broodaleista.

Moon Kingdom sijaitsee nimensä mukaisesti kuussa. Se on pelin neljästoista paikka, jossa Mario taistelee Bowseria vastaan lopputaistelun. Tämä on myös pelin tarinan kannalta viimeinen paikka. Tässä kohtaa näytetään myös lopputekstit.

Mushroom Kingdom yksi kolmesta "salaisesta" paikasta, joihin pääsee pelin tarinan läpäisyn jälkeen. Täällä sijaitsee Peach-prinsessan linna, sekä torneja, jossa pystyy tappelemaan uudestaan vanhoja vihollisia vastaan, vaikeimpina. Kuut ovat tässä paikassa tähden muotoisia.

Dark Side on kuun pimeä puoli, johon pääsee kerättyään tietyn määrän kuita. Täällä voi taistella vaikeutettuja kaikkia Broodaleja ja Broodal-robottia vastaan.

Darker Side on pelin täysin viimeinen paikka, kolmas salaisista paikoista. Tänne pääsee saatuaan vielä lisää kuita. Tähän peli loppuu. Päästyään tänne pitää mennä putken sisälle, joka johtaa isoon paikkaan, jossa pitää läpäistä monta vaikeaa haastetta. Näiden haasteiden läpäisyn jälkeen pystyy kiipeämään ison pilvenpiirtäjän päälle, jonka huipulla on Multi Moon. Darker Siden läpäisyn jälkeen saa myös ilmaiseksi näkymättömän asun.

Pelin läpäisyn jälkeen pystyy liikkumaan vieläkin kaikkien paikkojen välillä.
 Vastaanotto 
GameSpot ja IGN ovat antaneet pelille arvosanaksi täydet 10/10 arvosteluissaan. 

Lähteet

 Aiheesta muualla 


Luokka:Mario-pelit
Luokka:Nintendon julkaisemat videopelit
Luokka:Vuoden 2017 videopelit
Luokka:Nintendo Switch -pelit
Luokka:Avoimen pelimaailman pelit